CELEX: 62018TN0281
Language: el
Date: 2018-05-03 00:00:00
Title: Υπόθεση T-281/18: Προσφυγή της 3ης Μαΐου 2018 — ABLV Bank κατά ΕΚΤ

201807060531993882018/C 259/532812018TC25920180723EL01ELINFO_JUDICIAL20180503383921Υπόθεση T-281/18: Προσφυγή της 3ης Μαΐου 2018 — ABLV Bank κατά ΕΚΤ
 ---documentbreak--- C2592018EL3810120180503EL0053381392Προσφυγή της 3ης Μαΐου 2018 — ABLV Bank κατά ΕΚΤ
   (Υπόθεση T-281/18)2018/C 259/53Γλώσσα διαδικασίας: η αγγλική
      Διάδικοι
   
   
      Προσφεύγουσα: ABLV Bank AS (Ρίγα, Λεττονία) (εκπρόσωποι: O. Behrends, M. Kirchner και L. Feddern, δικηγόροι)
   
      Καθής: Ευρωπαϊκή Κεντρική Τράπεζα (ΕΚΤ)
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
            —
         
         
            να ακυρώσει τις αποφάσεις της Ευρωπαϊκής Κεντρικής Τράπεζας (ΕΚΤ) της 23ης Φεβρουαρίου 2018 κατά τις οποίες η ίδια και η ABLV Bank Luxembourg, SA βρίσκονται σε σημείο πτώχευσης ή πιθανής πτώχευσης· και
         
      
            —
         
         
            να καταδικάσει την καθής στα δικαστικά έξοδα.
         
      
      Λόγοι ακυρώσεως και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει δέκα λόγους.
   
            1.
         
         
            Με τον πρώτο λόγο ακυρώσεως προβάλλεται ότι η εκτίμηση της ΕΚΤ σχετικά με το κριτήριο της «πτώχευσης ή πιθανής πτώχευσης» όσον αφορά την προσφεύγουσα είναι εσφαλμένη και ελαττωματική από πολλές απόψεις.
         
      
            2.
         
         
            Με τον δεύτερο λόγο ακυρώσεως προβάλλεται ότι η ΕΚΤ προσέβαλε το δικαίωμα ακροάσεως και άλλα διαδικαστικά δικαιώματα της προσφεύγουσας.
         
      
            3.
         
         
            Με τον τρίτο λόγο ακυρώσεως προβάλλεται ότι η ΕΚΤ προσέβαλε το δικαίωμα της προσφεύγουσας να εκδοθεί επί της υποθέσεώς της δεόντως αιτιολογημένη απόφαση.
         
      
            4.
         
         
            Με τον τέταρτο λόγο ακυρώσεως ακυρώσεως προβάλλεται ότι η ΕΚΤ δεν εξέτασε, ούτε εκτίμησε επιμελώς και αμερόληπτα όλες τις κρίσιμες πτυχές της υποθέσεως.
         
      
            5.
         
         
            Με τον πέμπτο λόγο ακυρώσεως προβάλλεται παραβίαση της αρχής της αναλογικότητας.
         
      
            6.
         
         
            Με τον έκτο λόγο ακυρώσεως προβάλλεται ότι η ΕΚΤ παραβίασε την αρχή της ίσης μεταχειρίσεως.
         
      
            7.
         
         
            Με τον έβδομο λόγο ακυρώσεως προβάλλεται ότι η ΕΚΤ προσέβαλε το δικαίωμα ιδιοκτησίας καθώς και την επιχειρηματική ελευθερία.
         
      
            8.
         
         
            Με τον όγδοο λόγο ακυρώσεως προβάλλεται ότι η ΕΚΤ παραβίασε την αρχή nemo auditur.
         
      
            9.
         
         
            Με τον ένατο λόγο ακυρώσεως προβάλλεται ότι η ΕΚΤ υπέπεσε σε κατάχρηση εξουσίας.
         
      
            10.
         
         
            Με τον δέκατο λόγο ακυρώσεως προβάλλεται προσβολή των δικαιωμάτων της προσφεύγουσας από το άρθρο 41 του Χάρτη των Θεμελιωδών Δικαιωμάτων της Ευρωπαϊκής Ένωσης, επειδή δεν διασφαλίστηκε η εξέταση της υποθέσεώς της από τα αρμόδια θεσμικά και λοιπά όργανα της Ένωσης.